हिंदी और पंजाबी में करेंगे डबिंग, 2 जून को रिलीज होगी फिल्म
Indian Cricketer Shubman Gill To Voice Spider Man Pavitr Prabhakar In Hindi, Punjabi Version. इंटरनेशनल क्रिकेट और IPL में धमाल मचाने के बाद क्रिकेटर शुभमन गिल अब देसी स्पाइडर मैन पवित्र प्रभाकर के किरदार को अपनी अवाज देने जा रहे हैं। क्रिकेटर हिंदी और पंजाबी भाषा में इस एनिमेटेड फिल्म में डबिंग करेंगे
इंटरनेशनल क्रिकेट और IPL में धमाल मचाने के बाद क्रिकेटर शुभमन गिल अब देसी स्पाइडर मैन पवित्र प्रभाकर के किरदार को अपनी आवाज देने जा रहे हैं। क्रिकेटर हिंदी और पंजाबी भाषा में इस एनिमेटेड फिल्म में डबिंग करेंगे, जिसे 2 को जून में रिलीज किया जाना है।
स्पाइडर मैन: अक्रॉस द स्पाइडर वर्स के इस वर्जन में किरदारों का इंडियन टच देखने को मिलेगा। इसके जरिए इंडियन स्पाइडर मैन पवित्र प्रभाकर अपना डेब्यू करेगा। जहां अंग्रेजी में इंडियन अमेरिकन एक्टर करण सोनी इस किरदार को अपनी आवाज देंगे। वहीं हिंदी और पंजाबी के लिए शुभमन गिल को चुना गया है। बता दें कि फेमस अमेरिकन कॉमिक बुक मार्वल कॉमिक्स में पवित्र प्रभाकर यानी इंडियन स्पाइडर मैन का जिक्र 2005 में किया गया था, जो एक छोटे से गांव में रहता है।
आवाज देने को लेकर शुभमन ने जाहिर की खुशी, शेयर किया मजेदार वीडियो
ज्यादातर युवाओं की तरह शुभमन गिल भी स्पाइडर मैन देखकर बड़े हुए हैं, ऐसे में वो इस किरदार को अपनी आवाज देने के लिए बेहद एक्साइटेड हैं। इंस्टाग्राम पर फिल्म से जुड़ा वीडियो शेयर करते हुए शुभमन ने लिखा- ‘शुभ मैन अब स्पाइडर मैन है! स्पाइडर मैन:अक्रॉस द स्पाइडर वर्स में इंडियन स्पाइडर मैन, पवित्र प्रभाकर के लिए अपनी आवाज देने के लिए एक्साइटेड हूं। ट्रेलर जल्द ही जारी किया जाएगा, एक्शन देखने के लिए तैयार हो जाइए।’
अनाउंसमेंट के साथ-साथ शुभमन ने एक मजेदार वीडियो शेयर किया, जिसमें कई लोगों छत की तरफ देखते हुए, शुभमन गिल को नीचे उतरने के लिए कहते हैं। वीडियो के आखिर में शुभमन कहते हैं- तो चलिए शुरू करते हैं! चाहे वो क्रिकेटर हो या फिर कोई सुपर हीरो, ‘महान शक्ति के साथ बड़ी जिम्मेदारी आती है।’
अनाउंसमेंट सुनकर फैंस हुए एक्साइटेड 
वीडियो के सामने आने के बाद से फैंस शुभमन गिल के इस प्रोजेक्ट को लेकर बेहद खुश हैं। एक यूजर ने कमेंट सेक्शन में लिखा- इस शानदार एनिमेडेट फिल्म को देखने का एक और कारण मिल गया। दूसरे यूजर ने लिखा- ‘सर ये किस लाइन में आ गए आप?’ तीसरे यूजर ने लिखा- क्रिकेट का स्पाइडर मैन’, चौथे यूजर ने लिखा- अपना बेस्ट देना भाई, यह एक बड़ा कैरेक्टर है। स्पाइडी वापस आने के लिए तैयार है। शुभमन के इस वीडियो पर इस तरह के कमेंट्स की भरमार है। हालांकि कि कई लोगों का कहना है कि यह काम किसी मुझे हुए वॉइस ओवर आर्टिस्ट को दिया जाना चाहिए था।
इंडिया में स्पाइडर-मैन: अक्रॉस द स्पाइडर-वर्स को 10 भाषाओं- अंग्रेजी, हिंदी, तमिल, तेलुगु, पंजाबी, गुजराती, मराठी, बंगाली, कन्नड़ और मलयालम में थिएटर्स में रिलीज होगी।